# Επίσημη Εφημερίδα C 53A/2012

| | ISSN 1977-0901
  doi:10.3000/19770901.CA2012.053.gre |
| --- | --- |
| Επίσημη Εφημερίδα
  της Ευρωπαϊκής Ένωσης | C 53A |
| | |
| Έκδοση στην ελληνική γλώσσα | Ανακοινώσεις και Πληροφορίες | 55ό έτος23 Φεβρουαρίου 2012 |

ISSN 1977-0901

doi:10.3000/19770901.CA2012.053.gre

Επίσημη Εφημερίδα

της Ευρωπαϊκής Ένωσης

C 53A

Έκδοση στην ελληνική γλώσσα

Ανακοινώσεις και Πληροφορίες

55ό έτος23 Φεβρουαρίου 2012

---

| Ανακοίνωση αριθ | Περιεχόμενα | Σελίδα |
| --- | --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Ευρωπαϊκή Επιτροπή |
| 2012/C 053A/01 | Προκήρυξη της θέσης επικεφαλής οικονομικού αναλυτή (βαθμός AD 15) — Πρόσληψη έκτακτου υπαλλήλου δυνάμει του άρθρου 2 στοιχείο α) του καθεστώτος που εφαρμόζεται στο λοιπό προσωπικό — COM/2012/10326 | 1 |

Ανακοίνωση αριθ

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

2012/C 053A/01

Προκήρυξη της θέσης επικεφαλής οικονομικού αναλυτή (βαθμός AD 15) — Πρόσληψη έκτακτου υπαλλήλου δυνάμει του άρθρου 2 στοιχείο α) του καθεστώτος που εφαρμόζεται στο λοιπό προσωπικό — COM/2012/10326

1

ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΤΩΝ ΕΠΙΣΗΜΩΝ ΕΦΗΜΕΡΙΔΩΝ C A ΔΙΑΓΩΝΙΣΜΟΙ

Κατωτέρω παρατίθεται πίνακας των τευχών της Επίσημης Εφημερίδας C A που δημοσιεύθηκαν το τρέχον έτος.

Εκτός αντίθετης ένδειξης, οι Επίσημες Εφημερίδες δημοσιεύονται σε όλες τις κοινοτικές γλώσσες.

| 8 | (DA/EL/HU/IT/MT/PL) |
| --- | --- |
| 10 | |
| 17 | (LT) |
| 20 | (EN) |
| 22 | (DE/EN/FR) |
| 27 | |
| 30 | (FR) |
| 31 | (ES) |
| 37 | |
| 44 | |
| 46 | |
| 53 | |

8

(DA/EL/HU/IT/MT/PL)

10

17

(LT)

20

(EN)

22

(DE/EN/FR)

27

30

(FR)

31

(ES)

37

44

46

53

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Ευρωπαϊκή Επιτροπή

| 23.2.2012 | EL | Επίσημη Εφημερίδα της Ευρωπαϊκής Ένωσης | CA 53/1 |
| --- | --- | --- | --- |

23.2.2012

EL

Επίσημη Εφημερίδα της Ευρωπαϊκής Ένωσης

CA 53/1

---

Προκήρυξη της θέσης επικεφαλής οικονομικού αναλυτή (βαθμός AD 15)

Πρόσληψη έκτακτου υπαλλήλου δυνάμει του άρθρου 2 στοιχείο α) του καθεστώτος που εφαρμόζεται στο λοιπό προσωπικό

COM/2012/10326

(2012/C 53 A/01)

Η Ευρωπαϊκή Επιτροπή αναζητεί επικεφαλής οικονομικό αναλυτή.

Ποιοι είμαστε

Ο επικεφαλής οικονομικός αναλυτής θα διαδραματίσει σημαντικό ρόλο στην υλοποίηση των πολιτικών της ΕΕ στον τομέα της οικονομικής και δημοσιονομικής εποπτείας της ΕΕ, ενεργώντας ως εγγυητής της ομοιόμορφης εφαρμογής των κανόνων, της τήρησης της μεθοδολογίας παρακολούθησης και της συμμόρφωσης με τη νομολογία.

Η πλήρωση της θέσης αυτής θα γίνει σε επίπεδο κύριου συμβούλου με βαθμό AD 15. Πρόκειται για προσωρινή τοποθέτηση διάρκειας τριών ετών, ανανεώσιμη άπαξ για μέγιστη διάρκεια δύο ετών.

Από διοικητικής πλευράς, ο επικεφαλής οικονομικός αναλυτής θα είναι αποσπασμένος στον αντιπρόεδρο αρμόδιο για τις οικονομικές και νομισματικές υποθέσεις και το ευρώ. Κατά την καθημερινή του εργασία, θα υπάγεται στον προϊστάμενο του ιδιαίτερου γραφείου του αντιπροέδρου αρμόδιου για τις οικονομικές και νομισματικές υποθέσεις και το ευρώ.

Προτείνουμε

Ο επικεφαλής οικονομικός αναλυτής θα έχει τα ακόλουθα καθήκοντα:

| — | Στο πλαίσιο του άρθρου 7 της απόφασης του προέδρου της Ευρωπαϊκής Επιτροπής, της 27ης Οκτωβρίου 2011, σχετικά με τον αντιπρόεδρο αρμόδιο για τις οικονομικές και νομισματικές υποθέσεις και το ευρώ, παρέχει λεπτομερή ανατροφοδότηση σχετικά με τα σχέδια εγγράφων εργασίας των υπηρεσιών της Επιτροπής και άλλα αναλυτικά συνοδευτικά έγγραφα («έγγραφα προπαρασκευαστικής ανάλυσης»), καθώς και σχετικά με επικείμενες αποφάσεις της Επιτροπής («πράξεις») που αφορούν τη δημοσιονομική εποπτεία των κρατών μελών, και ορίζονται ως έγγραφα που συντάσσονται στο πλαίσιο του προληπτικού και διορθωτικού εξοπλισμού του Συμφώνου Σταθερότητας και Ανάπτυξης και στο πλαίσιο κανονισμών για την ενίσχυση του συντονισμού και της εποπτείας της δημοσιονομικής πειθαρχίας για τα κράτη μέλη της ζώνης του ευρώ.
  Στο πλαίσιο αυτό, ο επικεφαλής οικονομικός αναλυτής θα πρέπει να ελέγχει:






  α) | σχέδια πράξεων και έγγραφα προπαρασκευαστικής ανάλυσης, ιδίως όσον αφορά την ομοιόμορφη εφαρμογή των κανόνων, τη μέθοδο παρακολούθησης και τη συμμόρφωση με τη νομολογία· |
| --- | --- | --- |

—

Στο πλαίσιο του άρθρου 7 της απόφασης του προέδρου της Ευρωπαϊκής Επιτροπής, της 27ης Οκτωβρίου 2011, σχετικά με τον αντιπρόεδρο αρμόδιο για τις οικονομικές και νομισματικές υποθέσεις και το ευρώ, παρέχει λεπτομερή ανατροφοδότηση σχετικά με τα σχέδια εγγράφων εργασίας των υπηρεσιών της Επιτροπής και άλλα αναλυτικά συνοδευτικά έγγραφα («έγγραφα προπαρασκευαστικής ανάλυσης»), καθώς και σχετικά με επικείμενες αποφάσεις της Επιτροπής («πράξεις») που αφορούν τη δημοσιονομική εποπτεία των κρατών μελών, και ορίζονται ως έγγραφα που συντάσσονται στο πλαίσιο του προληπτικού και διορθωτικού εξοπλισμού του Συμφώνου Σταθερότητας και Ανάπτυξης και στο πλαίσιο κανονισμών για την ενίσχυση του συντονισμού και της εποπτείας της δημοσιονομικής πειθαρχίας για τα κράτη μέλη της ζώνης του ευρώ.

Στο πλαίσιο αυτό, ο επικεφαλής οικονομικός αναλυτής θα πρέπει να ελέγχει:

α)

σχέδια πράξεων και έγγραφα προπαρασκευαστικής ανάλυσης, ιδίως όσον αφορά την ομοιόμορφη εφαρμογή των κανόνων, τη μέθοδο παρακολούθησης και τη συμμόρφωση με τη νομολογία·

| β) | τη συμμόρφωση των σχεδίων πράξεων με τα αντίστοιχα έγγραφα προπαρασκευαστικής ανάλυσης. |
| --- | --- |

β)

τη συμμόρφωση των σχεδίων πράξεων με τα αντίστοιχα έγγραφα προπαρασκευαστικής ανάλυσης.

| — | Να υποβάλλει τακτικές εκθέσεις στον αντιπρόεδρο αρμόδιο για τις οικονομικές και νομισματικές υποθέσεις και το ευρώ, τον προϊστάμενο του ιδιαίτερου γραφείου του, τον γενικό διευθυντή της ΓΔ Οικονομικών και Χρηματοδοτικών Υποθέσεων και τον αναπληρωτή γενικό διευθυντή αρμόδιο για την οικονομική και δημοσιονομική εποπτεία των κρατών μελών της ΕΕ, σχετικά με τις διαπιστώσεις του όσον αφορά την ομοιόμορφη εφαρμογή των κανόνων, τη μέθοδο παρακολούθησης και τη συμμόρφωση με τη νομολογία και, στο πλαίσιο αυτό, να απευθύνει συστάσεις για μεθοδολογικές βελτιώσεις. |
| --- | --- |

—

Να υποβάλλει τακτικές εκθέσεις στον αντιπρόεδρο αρμόδιο για τις οικονομικές και νομισματικές υποθέσεις και το ευρώ, τον προϊστάμενο του ιδιαίτερου γραφείου του, τον γενικό διευθυντή της ΓΔ Οικονομικών και Χρηματοδοτικών Υποθέσεων και τον αναπληρωτή γενικό διευθυντή αρμόδιο για την οικονομική και δημοσιονομική εποπτεία των κρατών μελών της ΕΕ, σχετικά με τις διαπιστώσεις του όσον αφορά την ομοιόμορφη εφαρμογή των κανόνων, τη μέθοδο παρακολούθησης και τη συμμόρφωση με τη νομολογία και, στο πλαίσιο αυτό, να απευθύνει συστάσεις για μεθοδολογικές βελτιώσεις.

Ο επικεφαλής οικονομικός αναλυτής θα επικουρείται από προσωπικό υποστήριξης αποτελούμενο από 4 AD και 2 βοηθούς γραμματείς ή διοικητικούς βοηθούς πλήρους απασχόλησης.

Αναζητούμε (κριτήρια επιλογής)

Θα προτιμηθούν οι υποψήφιοι που διαθέτουν:

| — | άριστη γνώση των οικονομικών, νομισματικών και χρηματοπιστωτικών υποθέσεων και σχετική επαγγελματική ικανότητα, |
| --- | --- |

—

άριστη γνώση των οικονομικών, νομισματικών και χρηματοπιστωτικών υποθέσεων και σχετική επαγγελματική ικανότητα,

| — | εμπεριστατωμένη γνώση των διεθνών οικονομικών και χρηματοπιστωτικών σχέσεων, της χρηματοπιστωτικής σταθερότητας και των νομισματικών υποθέσεων, καθώς και των μηχανισμών της Ένωσης σχετικά με την παροχή και διαχείριση χρηματοδότησης, |
| --- | --- |

—

εμπεριστατωμένη γνώση των διεθνών οικονομικών και χρηματοπιστωτικών σχέσεων, της χρηματοπιστωτικής σταθερότητας και των νομισματικών υποθέσεων, καθώς και των μηχανισμών της Ένωσης σχετικά με την παροχή και διαχείριση χρηματοδότησης,

| — | πολύ καλές διοικητικές ικανότητες και μεγάλη πείρα στην επιτήρηση και τον συντονισμό ομάδων, |
| --- | --- |

—

πολύ καλές διοικητικές ικανότητες και μεγάλη πείρα στην επιτήρηση και τον συντονισμό ομάδων,

| — | μεγάλη πείρα σε θέματα εκπροσώπησης και διεξαγωγής διαπραγματεύσεων, |
| --- | --- |

—

μεγάλη πείρα σε θέματα εκπροσώπησης και διεξαγωγής διαπραγματεύσεων,

| — | καλή γνώση των διοικητικών διαδικασιών της Επιτροπής, |
| --- | --- |

—

καλή γνώση των διοικητικών διαδικασιών της Επιτροπής,

| — | πολύ καλή κριτική ικανότητα όσον αφορά τις πολιτικές εκτιμήσεις, την επεξεργασία στρατηγικών οραμάτων και την ικανότητα επινόησης και εφαρμογής νέων ιδεών. |
| --- | --- |

—

πολύ καλή κριτική ικανότητα όσον αφορά τις πολιτικές εκτιμήσεις, την επεξεργασία στρατηγικών οραμάτων και την ικανότητα επινόησης και εφαρμογής νέων ιδεών.

Οι υποψήφιοι πρέπει (κριτήρια επιλεξιμότητας)

| 1. | Να είναι υπήκοοι κράτους μέλους της Ευρωπαϊκής Ένωσης. |
| --- | --- |

1.

Να είναι υπήκοοι κράτους μέλους της Ευρωπαϊκής Ένωσης.

| 2. | Να διαθέτουν:






  α) | εκπαιδευτικό επίπεδο που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής· ή |
| --- | --- | --- |

2.

Να διαθέτουν:

α)

εκπαιδευτικό επίπεδο που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο, όταν η κανονική διάρκεια της πανεπιστημιακής εκπαίδευσης είναι τουλάχιστον τετραετής· ή

| β) | εκπαιδευτικό επίπεδο που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και κατάλληλη επαγγελματική εμπειρία τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής. |
| --- | --- |

β)

εκπαιδευτικό επίπεδο που αντιστοιχεί σε πλήρεις πανεπιστημιακές σπουδές πιστοποιούμενες με δίπλωμα/πτυχίο και κατάλληλη επαγγελματική εμπειρία τουλάχιστον ενός έτους, όταν η κανονική διάρκεια της πανεπιστημιακής εκπαίδευσης είναι τουλάχιστον τριετής.

| 3. | Να διαθέτουν, μετά την απόκτηση του πανεπιστημιακού τίτλου που αναφέρεται ανωτέρω, 15ετή τουλάχιστον μεταπτυχιακή επαγγελματική πείρα. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί σε ανώτερη διευθυντική θέση (1) ή στην παροχή συμβουλών υψηλού επιπέδου για τη διαμόρφωση πολιτικής (2). |
| --- | --- |

3.

Να διαθέτουν, μετά την απόκτηση του πανεπιστημιακού τίτλου που αναφέρεται ανωτέρω, 15ετή τουλάχιστον μεταπτυχιακή επαγγελματική πείρα. Τουλάχιστον 5 έτη της εν λόγω επαγγελματικής πείρας πρέπει να έχουν αποκτηθεί σε ανώτερη διευθυντική θέση (1) ή στην παροχή συμβουλών υψηλού επιπέδου για τη διαμόρφωση πολιτικής (2).

| 4. | Να κατέχουν άριστα μια από τις επίσημες γλώσσες της Ευρωπαϊκής Ένωσης όπως ορίζεται στο άρθρο 1 του κανονισμού αριθ. 1 του 1958 (3) και να διαθέτουν επαρκή γνώση μιας ακόμη από τις εν λόγω επίσημες γλώσσες. |
| --- | --- |

4.

Να κατέχουν άριστα μια από τις επίσημες γλώσσες της Ευρωπαϊκής Ένωσης όπως ορίζεται στο άρθρο 1 του κανονισμού αριθ. 1 του 1958 (3) και να διαθέτουν επαρκή γνώση μιας ακόμη από τις εν λόγω επίσημες γλώσσες.

| 5. | Να είναι σε θέση να ολοκληρώσουν το σύνολο της τριετούς θητείας πριν φθάσουν στη νόμιμη ηλικία συνταξιοδότησης, η οποία, για τους έκτακτους υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μηνός κατά τον οποίο ο υπάλληλος φθάνει στην ηλικία των 65 ετών (βλ. άρθρο 47 του καθεστώτος που εφαρμόζεται στο λοιπό προσωπικό). |
| --- | --- |

5.

Να είναι σε θέση να ολοκληρώσουν το σύνολο της τριετούς θητείας πριν φθάσουν στη νόμιμη ηλικία συνταξιοδότησης, η οποία, για τους έκτακτους υπαλλήλους της Ευρωπαϊκής Ένωσης, ορίζεται ως εκείνη που συμπληρώνεται στο τέλος του μηνός κατά τον οποίο ο υπάλληλος φθάνει στην ηλικία των 65 ετών (βλ. άρθρο 47 του καθεστώτος που εφαρμόζεται στο λοιπό προσωπικό).

Ανεξαρτησία και δήλωση συμφερόντων

Οι υποψήφιοι απαιτείται να επιβεβαιώσουν ότι δέχονται να προβούν σε δήλωση σχετικά με τη δέσμευσή τους να ενεργούν ανεπηρέαστοι υπέρ του δημόσιου συμφέροντος, καθώς και σε δήλωση σχετικά με οποιαδήποτε συμφέροντά τους τα οποία ενδέχεται να θεωρηθεί ότι θίγουν την ανεξαρτησία τους.

Διορισμός και όροι απασχόλησης

Ο επικεφαλής οικονομικός αναλυτής κατέχει τη θέση του κύριου συμβούλου και διορίζεται από την Επιτροπή στον βαθμό AD 15 με σύμβαση ορισμένου χρόνου τριετούς διάρκειας, η οποία μπορεί να ανανεωθεί άπαξ για μέγιστη διάρκεια δύο ετών.

Θα διοριστεί από την Ευρωπαϊκή Επιτροπή σύμφωνα με τις οικείες διαδικασίες επιλογής και πρόσληψης [βλ. και Compilation Document on Senior Officials Policy συνοπτικό έγγραφο σχετικά με την ακολουθητέα πολιτική όσον αφορά τους ανώτερους υπαλλήλους (4)]. Κατά τη διαδικασία επιλογής, η Ευρωπαϊκή Επιτροπή επικουρείται από εξωτερικούς συμβούλους, μεταξύ των οποίων εμπειρογνώμονες διεθνούς κύρους στο πεδίο του συντονισμού και της εποπτείας των οικονομικών και δημοσιονομικών πολιτικών των κρατών μελών.

Στο πλαίσιο της διαδικασίας επιλογής, οι υποψήφιοι που έχουν κληθεί σε συνέντευξη από τη συμβουλευτική επιτροπή διορισμών της Επιτροπής θα υποβληθούν, πριν από τη συνέντευξη, σε ολοήμερη αξιολόγηση σε κέντρο αξιολόγησης το οποίο διαχειρίζονται εξωτερικοί σύμβουλοι προσλήψεων.

Οι μισθοί και οι όροι απασχόλησης είναι εκείνοι που προβλέπονται στο καθεστώς που εφαρμόζεται στο λοιπό προσωπικό για τους έκτακτους υπαλλήλους που κατέχουν θέση η οποία αντιστοιχεί στη θέση-τύπο γενικού συμβούλου της Ευρωπαϊκής Ένωσης στον βαθμό AD 15.

Εφιστάται η προσοχή των υποψηφίων στο γεγονός ότι, σύμφωνα με το καθεστώς που εφαρμόζεται στο λοιπό προσωπικό, κάθε νέο μέλος του προσωπικού πρέπει να ολοκληρώσει επιτυχώς περίοδο δοκιμασίας έξι μηνών.

Η πρόσληψη θα γίνει στις Βρυξέλλες.

Ίσες ευκαιρίες

Η Ευρωπαϊκή Ένωση εφαρμόζει πολιτική ίσων ευκαιριών.

Διαδικασία υποβολής αίτησης

Πριν υποβάλουν την υποψηφιότητά τους, οι ενδιαφερόμενοι πρέπει να ελέγξουν προσεκτικά εάν πληρούν όλα τα κριτήρια επιλεξιμότητας (βλ. παραπάνω σημείο «Οι υποψήφιοι πρέπει»), ιδίως όσον αφορά το είδος του διπλώματος/πτυχίου και την απαιτούμενη επαγγελματική πείρα. Οι υποψήφιοι που δεν πληρούν ένα από τα εν λόγω κριτήρια επιλεξιμότητας αποκλείονται αυτόματα από τη διαδικασία επιλογής.

Για να υποβάλουν αίτηση υποψηφιότητας, οι υποψήφιοι πρέπει να εγγραφούν μέσω του Διαδικτύου στον ακόλουθο δικτυακό τόπο:

https://ec.europa.eu/dgs/human-resources/seniormanagementvacancies/CV_Encadext

και να ακολουθήσουν τις οδηγίες σχετικά με τα διάφορα στάδια της διαδικασίας.

Οι υποψήφιοι πρέπει να συμπληρώσουν εμπρόθεσμα την ηλεκτρονική εγγραφή τους στον διαγωνισμό (5). Συνιστούμε ιδιαίτερα στους υποψηφίους να μην περιμένουν τις τελευταίες ημέρες για να εγγραφούν, δεδομένου ότι ο μεγάλος φόρτος των γραμμών ή οποιοδήποτε πρόβλημα στη σύνδεσή τους με το Διαδίκτυο θα μπορούσε να προκαλέσει τον τερματισμό της ηλεκτρονικής εγγραφής πριν από τη συμπλήρωσή της, αναγκάζοντας τους υποψηφίους να επαναλάβουν την όλη διαδικασία. Μετά τη λήξη της προθεσμίας εγγραφής, δεν είναι πλέον δυνατή η εισαγωγή στοιχείων. Κατά γενικό κανόνα, οι εκπρόθεσμες αιτήσεις εγγραφής μέσω συνήθους ηλεκτρονικού ταχυδρομείου δεν γίνονται δεκτές.

Οι υποψήφιοι πρέπει να διαθέτουν έγκυρη διεύθυνση ηλεκτρονικού ταχυδρομείου. Η διεύθυνση αυτή θα χρησιμεύσει για εξακρίβωση της ταυτότητας κατά την εγγραφή, καθώς και για την ενημέρωση του υποψηφίου σχετικά με το αποτέλεσμα της διαδικασίας επιλογής. Για τον λόγο αυτό, οι υποψήφιοι παρακαλούνται να ενημερώνουν την Ευρωπαϊκή Επιτροπή σχετικά με οποιαδήποτε αλλαγή της ηλεκτρονικής τους διεύθυνσης.

Για τη συμπλήρωση της αίτησης υποψηφιότητας, απαιτείται η τηλεφόρτωση βιογραφικού σημειώματος σε μορφότυπο WORD ή PDF και η σύνταξη, ηλεκτρονικά, επιστολής εκδήλωσης ενδιαφέροντος (έως 8 000 χαρακτήρες). Το βιογραφικό σημείωμα και η επιστολή πρέπει να είναι συνταγμένα στην αγγλική, τη γαλλική ή τη γερμανική γλώσσα.

Αφού ολοκληρώσουν τη διαδικασία ηλεκτρονικής εγγραφής, οι υποψήφιοι θα λάβουν στην οθόνη τους έναν αριθμό εγγραφής, τον οποίο οφείλουν να φυλάξουν και να απομνημονεύσουν για οποιαδήποτε μελλοντική αναφορά στην αίτησή τους. Η λήψη του αριθμού αυτού σημαίνει το τέλος της διαδικασίας εγγραφής και υποδηλώνει ότι τα δεδομένα που εισήχθησαν έχουν όντως καταχωρισθεί. Εάν ο υποψήφιος δεν λάβει αριθμό, αυτό σημαίνει ότι η εγγραφή του δεν έχει καταχωρισθεί!

Επισημαίνεται ότι οι υποψήφιοι δεν μπορούν να παρακολουθούν τα στάδια εξέτασης της αίτησής τους μέσω του Διαδικτύου. Για την τύχη της αίτησής τους θα ενημερωθούν απευθείας από την Ευρωπαϊκή Επιτροπή.

Κάθε αλληλογραφία με την επιτροπή επιλογής κατά τη διάρκεια της διαδικασίας αυτής διενεργείται αποκλειστικά στην αγγλική, τη γαλλική και/ή τη γερμανική γλώσσα (6).

Οι υποψήφιοι με αναπηρία που τους εμποδίζει να εγγραφούν με ηλεκτρονικό μέσο στον διαγωνισμό, μπορούν να συμπληρώσουν την αίτησή τους (βιογραφικό σημείωμα και επιστολή εκδήλωσης ενδιαφέροντος) σε χαρτί και να την αποστείλουν με συστημένη επιστολή
   (7)
  , το αργότερο μέχρι την καταληκτική ημερομηνία εγγραφής. Κάθε μεταγενέστερη επικοινωνία μεταξύ της Επιτροπής και των υποψηφίων θα γίνεται ταχυδρομικώς. Στην περίπτωση αυτή, οι υποψήφιοι πρέπει να επισυνάψουν στην αίτηση υποψηφιότητας πιστοποιητικό, εκδοθέν από αρμόδιο οργανισμό, με το οποίο πιστοποιείται η αναπηρία τους. Πρέπει να προσδιορίσουν επίσης, σε χωριστό φύλλο χαρτιού, τα μέτρα εκείνα που θεωρούν αναγκαία ώστε να διευκολυνθεί η συμμετοχή τους στη συγκεκριμένη διαδικασία επιλογής.

Σε περίπτωση που οι υποψήφιοι χρειαστούν περισσότερες πληροφορίες και/ή αντιμετωπίσουν τεχνικά προβλήματα, παρακαλούνται να αποστείλουν ηλεκτρονικό μήνυμα στην ακόλουθη διεύθυνση: HR-A2-MANAGEMENT-ONLINE@ec.europa.eu

Προθεσμία

Η προθεσμία εγγραφής λήγει στις 22 Μαρτίου 2012. Μετά τις 12.00 το μεσημέρι, ώρα Βρυξελλών, δεν θα υπάρχει πλέον δυνατότητα ηλεκτρονικής εγγραφής.

---

(1)  Στα βιογραφικά τους σημειώματα, οι υποψήφιοι πρέπει να αναφέρουν, τουλάχιστον για τα εν λόγω 5 έτη κατά τα οποία αποκτήθηκε διαχειριστική πείρα υψηλού επιπέδου· 1. τον τίτλο και τα ασκούμενα καθήκοντα σε διευθυντικές θέσεις, 2. τον αριθμό υπαλλήλων τους οποίους διοικούσαν, 3. τα μεγέθη των διαχειριζόμενων προϋπολογισμών και 4. τον αριθμό των ανώτερων και κατώτερων βαθμίδων ιεραρχίας, καθώς και τον αριθμό των ομοτίμων στην ίδια βαθμίδα ιεραρχίας.

(2)  Στα βιογραφικά τους σημειώματα, οι υποψήφιοι πρέπει να αναφέρουν, τουλάχιστον για τα εν λόγω πέντε έτη κατά τα οποία παρείχαν συμβουλές υψηλού επιπέδου για τη διαμόρφωση πολιτικής, τον τίτλο της θέσης που κατείχαν και λεπτομερή καθήκοντα.

(3)  ΕΕ 17 της 6.10.1958, σ. 385/58.

(4)  http://ec.europa.eu/civil_service/docs/official_policy_en.pdf

(5)  Το αργότερο μέχρι τις 22 Μαρτίου 2012, στις 12.00 το μεσημέρι, ώρα Βρυξελλών.

(6)  Οι επιτροπές επιλογής φροντίζουν να μη δοθεί αδικαιολόγητο πλεονέκτημα σε υποψηφίους οι οποίοι έχουν ως μητρική μια από τις εν λόγω τρεις γλώσσες.

(7)  Στη διεύθυνση: European Commission, Directorate-General Human Resources and Security, Unit for Executive Staff and CCA Secretariat — COM/2012/10326, SC11 08/30, 1049 Bruxelles/Brussel, BELGIQUE/BELGIË.

---